Държавен вестник, бр. 96, 2010 г., стр. 61

БРОЙ  96	
Д Ъ Р Ж А В Е Н  В Е С Т Н И К 	
СТР.  61  
При особени случаи страните може да опре­
делят други процедури на плащане в съответните 
проектни договори.
Крайният срок за допустимост на разходи­
те се определя в проектния договор. Срокът 
трябва да бъде 12 месеца от планираната дата 
на приключване на проекта, но не по-късно 
от 10 години след одобрение на удължаването 
на финансовата помощ за България и Румъния 
от швейцарския парламент в съответствие с 
чл. 3 от рамковото споразумение. Последните 
искания за възстановяване на разходи трябва 
да се получат от Швейцария не по-късно от 
6 месеца след крайния срок на допустимост.
В случай на нередности, извършени пред­
намерено или по небрежност, Швейцария има 
право да спре незабавно разплащанията, да 
инструктира НКЗ да преустанови плащанията 
от Швейцарската финансова помощ и да изиска 
връщане на всички незаконно платени средства 
във всяка една фаза от проекта. Причините 
за съответните инструкции трябва да се пре­
доставят в писмен вид на НКЗ и на другите 
заинтересовани страни.
4. Отговорности и функции
По-долу са дадени отговорностите и функ­
циите на основните участници. Проектните 
договори ще съдържат повече подробности 
във връзка с отговорностите и дейностите в 
зависимост от всеки отделен случай.
4.1. Национално координационно звено 
Националното координационно звено отго­
варя за идентификацията, планирането, изпъл­
нението, финансовото управление, контрола и 
оценяването на проектите, както и за разход­
ването на средствата от финансовата помощ 
в съответствие с рамковото споразумение. В 
тези задължения влизат:
– Да осигури създаването на проектно 
портфолио съгласно приложение 1 след кон­
султации с отрасловите министерства, както 
и организирането на поканите за набиране на 
предложения за проекти (вж. т. 1.1.1) и оце­
няването на проектните кандидатури и избора 
от съответните оценяващи комитети.
– Да предава на Швейцария предложенията 
за проекти, избрани от НКЗ под формата на 
проектни резюмета (вж. т. 1.1), в т.ч. и резулта­
тите от оценките и решенията на Оценяващия 
комитет.
– Да контролира навременното изготвяне 
на готовото проектно предложение след одо­
бряване на проектното резюме и да оценява 
тяхното качество и съответствието им с усло­
вията на Швейцария, изразени след първия 
кръг (вж. т. 2.1).
– Да предава на Швейцария добре докумен­
тирани искания за финансиране на проекти под 
формата на готови проектни предложения (вж. 
т. 2.4) след одобряване на проектните резюмета 
(вж. т. 2.3).
– Да контролира и управлява изпълнение­
то на проектите в съответствие с проектните 
договори и договорите за изпълнение, като за 
тази цел създаде адекватни системи за мони­
торинг и одит.
– Да осигури верификацията на фактурите 
и на документите с равносилна стойност, по­
лучени от изпълнителните агенции, както и 
да потвърди достатъчността на документите, 
включително и като делегира тези функции на 
съответните междинни органи.
– Да осигури, че няма двойно финансиране 
на част от проекта от друг източник на средства.
– Да потвърди, че делът на съфинансиране 
е предоставен съгласно проектния договор.
– Да осигури ефикасното и правилно раз­
ходване на наличните средства по цялата Бъл­
гаро-швейцарска програма за сътрудничество.
– Да проверява за всеки проект дали данък 
добавена стойност (ДДС) може да се възстано­
ви от Изпълнителната агенция и да уведомява 
за това швейцарските власти под формата на 
декларация от участника, която става част от 
проектната документация.
– Да осигури спазването на правилата за 
държавна помощ.
– Да осигури финансовия контрол, включи­
телно пълни и достатъчни одитни пътеки във 
всички участващи институции.
– Да предоставя годишни цялостни финан­
сови отчети за всички плащания между Швей­
цария и Разплащателния орган, от една страна, 
и между Разплащателния орган и участващите 
държавни органи (НКЗ, Междинен орган, Из­
пълнителна агенция), от друга страна.
– Да предава всяка година обобщение на 
заключенията и препоръките от всички оди­
торски доклади на финансираните проекти. 
НКЗ представя в отделно приложение всички 
оригинални заключения и препоръки от оди­
торските доклади.
– Да осигури обсъждането на резултатите от 
одита с участващите партньори, включително 
и Швейцария, и изпълнението на решенията, 
взети на базата на одиторския доклад.
– Да осигури редовното отчитане пред 
Швейцария на изпълнението на проектите, 
финансирани по линия на финансовата помощ. 
Всички нередности се докладват незабавно на 
Швейцария.
– Да организира годишните срещи на ниво 
цялостна Българо-швейцарска програма за 
сътрудничество с Швейцарското посолство и 
да представя годишен доклад.
– Да осигури възстановяването на Швейца­
рия на незаконно платени суми от финансовата 
помощ.
– Да осигури информация и реклама за Бъл­
гаро-швейцарската програма за сътрудничество.